सफलता के लिए युवा संस्कारित जीवन जिएं : वेदांताचार्य
अखिलविश्व राजपुरोहित खेतेश्वर युवा सेवा संघ बाड़मेर के तत्वावधान में युवा संस्कार प्रेरणा शिविर के तीसरे दिन सफेद आकड़ा में वेदांताचार्य ध्यानाराम ने विचार रखे। उन्होंने कहा कि त्याग, समर्पण, सेवा स्वच्छता को ही जीवन का आधार बताया। उन्होंने कहा कि ऋषि मुनियों के बताए आदर्शों पर चल कर जीवन का सर्वांगीण विकास करें। सफलता के लिए उन्होंने संस्कारित जीवन जीने का तरीका बताया। व्याख्याता कमलसिंह रानी गांव ने कहा कि गुरु की महिमा से ही जीवन की पाठशाला शुरू होती है। उन्होंने पुरुषार्थ को अपनाते हुए जीवन को सफल
बनाने की बात कही। खीवसिंह जुड़िया ने जीवन को आदर्श बनाने के लिए युवाओं को सतत प्रयास करने और आदर्श दीनचर्या अपनाने की बात कही। द्वितीय सत्र में डॉ.रणवीर सिंह ने नशा मुक्त परिवार एवं समाज पर विचार रखे। एडीईओ महेंद्र शर्मा ने कर्म फल के सिद्धांत का महत्व बताते हुए संयमित जीवन जीने और सकारात्मक सोच के साथ आगे बढ़ने के लिए प्रेरित किया। तृतीय सत्र में शिक्षाविद मदनसिंह बिलाड़ा ने संस्कारित परिवार की उपादेयता का महत्व बताया। वरिष्ठ शिक्षाविद दाउलाल जोशी ने शक्ति क्षमता कौशल सहनशीलता को आधार बनाकर जीवन के लक्ष्य समाज के प्रति योगदान के लिए प्रेरित किया। रूपसिंह सरवड़ी ने देश रक्षा और कर्तव्य का बोध कराया। जसपालसिंह जागरवाल ने अधिकारों और कर्तव्य का पालन करते हुए व्यक्तित्व का विकास करने को कहा। शंकरसिंह आसोतरा ने विद्यार्थी जीवन में आगे बढ़ने के लिए तनावमुक्त जीवन जीने की बात कही। स्वयंसेवकों ने सफेद आकड़ा परिसर की सफाई की।
hin_Deva hin_Deva hin_Deva